Z M L U V A O D I E L O

**uzavretá v zmysle § 536 a nasl. Obchodného zákonníka**

**I.**

**ZMLUVNÉ STRANY**

**1. Objednávateľ:**

Sídlo:

IČO:

DIČ:

IČ DPH:

v zastúpení:

Registrácia:

Bankové spojenie:

IBAN:

SWIFT:

**2. Zhotoviteľ: Slovenská technická univerzita v Bratislave**

Vazovova 5, 812 43 Bratislava

Súčasť: **Stavebná fakulta STU v Bratislave**

Radlinského 11, 810 05 Bratislava

Organizačná zložka: Katedra

Štatutárny zástupca: Dr. h. c., prof.h.c., prof. Dr. Ing. Oliver Moravčík, rektor

Oprávnený na podpis zmluvy: prof. Ing. Stanislav Unčík, PhD., dekan

Zodpovedný riešiteľ:

Právna forma: verejná vysoká škola zriadená zákonom č. 131/2002 Z.z. o vysokých školách a o zmene a doplnení niektorých zákonov v znení neskorších predpisov; podnikateľskú činnosť vykonáva v súlade s § 18 zákona;

IČO: 00397 687

DIČ: 2020845255

IČ DPH: SK2020845255

Bankové spojenie: Štátna pokladnica,

IBAN: SK7481800000007000084162

SWIFT: SPSRSKBAXXX

**II.**

**PREDMET ZMLUVY**

1. Zhotoviteľ sa zaväzuje dodať objednávateľovi dielo: „............................................“ (ďalej len „dielo“).
2. Objednávateľ sa zaväzuje spôsobom dohodnutým v zmluve riadne a včas zhotovené dielo zbavené uznaných vád a nedostatkov prevziať, zaplatiť za jeho zhotovenie zhotoviteľovi cenu dohodnutú zmluvou a poskytnúť zhotoviteľovi dohodnuté spolupôsobenie.

**III.**

**TERMÍN PLNENIA**

Zhotoviteľ odovzdá objednávateľovi dielo do ........ mesiacov odo dňa nadobudnutia účinnosti zmluvy.

**IV.**

**CENA PLNENIA**

1.

|  |  |
| --- | --- |
| Zmluvná cena bez DPH: | € |
| DPH 20 %: | € |
| Celková cena: | € (slovom „ eur“) |

1. Cena diela je stanovená dohodou v zmysle zákon č.18/1996 Z. z. o cenách v znení neskorších predpisov, pričom v cene je zahrnutá aj daň z pridanej hodnoty (zákon č. 222/2004 Z.z. o dani z pridanej hodnoty, ďalej len „Zákon o DPH“). V prípade zmeny sadzby DPH je zhotoviteľ oprávnený upraviť cenu o novostanovenú sadzbu DPH.
2. Zhotoviteľ za zhotovené a prevzaté dielo vystaví faktúru do pätnástich (15) kalendárnych dní po prevzatí diela na základe preberacieho protokolu podpísaného oboma zmluvnými stranami v súlade s touto zmluvou.
3. Objednávateľ sa zaväzuje uhradiť zhotoviteľovi faktúru vystavenú v zmysle ods. 3 v lehote splatnosti tridsať (30) dní odo dňa prevzatia faktúry v sídle objednávateľa, a to bezhotovostným prevodom na bankový účet zhotoviteľa, uvedený v záhlaví zmluvy. Faktúra musí obsahovať obligatórne náležitosti podľa ust. § 74 Zákona o DPH a musí k nej priložiť kópiu preberacieho protokolu diela. V prípade aplikácie ustanovenia § 69 ods. 12 pís. j) Zákona o DPH musí faktúra obsahovať aj číselný kód a popis plnenia v zmysle sekcie F Nariadenia Komisie (EÚ) č. 1209/2014 z 29. októbra 2014. V prípade, že sa neaplikuje ustanovenie § 69 ods. 12 pís. j) Zákona o DPH, je zhotoviteľ povinný túto skutočnosť na faktúre výslovne uviesť. Ak faktúra nebude obsahovať obligatórne náležitosti v zmysle zákona alebo ak bude obsahovať nesprávne údaje alebo k nej nebudú priložené požadované prílohy, objednávateľ je oprávnený takúto faktúru vrátiť zhotoviteľovi spolu s označením nedostatkov, pre ktoré bola vrátená. V tomto prípade sa plynutie lehoty splatnosti faktúry prerušuje a nová lehota splatnosti začne plynúť dňom nasledujúcim po dni doručenia opravenej alebo doplnenej faktúry.
4. Na účely fakturácie sa za deň dodania diela považuje deň podpísania príslušného preberacieho protokolu oboma zmluvnými stranami.
5. Faktúra sa považuje za uhradenú dňom pripísania celej dlžnej čiastky na účet zhotoviteľa.

**V.**

**OSTATNÉ PODMIENKY**

1. Zhotoviteľ zhotoví dielo v zmysle platnej legislatívy v súlade s technickými normami rezortu a predpismi platnými v čase realizácie diela a v súlade s pokynmi objednávateľa.
2. Zhotoviteľ v rozsahu a za podmienok dohodnutých v tejto zmluve zhotoví a doručí objednávateľovi dielo v elektronickej forme a v listinnej forme v 2 (dvoch) vyhotoveniach.
3. Objednávateľ sa zaväzuje, že počas zhotovenia diela poskytne zhotoviteľovi v nevyhnutnom rozsahu spolupôsobenie, a to najmä, nie však výlučne, poskytovaním upresňujúcich alebo doplňujúcich údajov alebo nevyhnutných podkladov potrebných na zhotovenie diela v súlade so zmluvou.
4. Pod riadnym zhotovením diela zbaveného všetkých riadne uplatnených a uznaných vád a nedostatkov sa myslí jeho včasné odovzdanie a prevzatie objednávateľom na základe preberacieho protokolu.
5. Zhotoviteľovi vznikne právo na vystavenie faktúry dňom nasledujúcim po dni písomného odovzdania a prevzatia diela, pričom sú odstránené všetky jeho uplatnené vytknuté a uznané vady a nedostatky.
6. Iné ustanovenia *(*spôsob odovzdania, dokumentácia, iné podmienky): .......
7. Pri odovzdaní diela je objednávateľ povinný dielo skontrolovať. V prípade, ak má dielo vady, objednávateľ uvedie túto skutočnosť v preberacom protokole. Objednávateľ zároveň vyzve zhotoviteľa na odstránenie zistených vád v dohodnutej lehote.
8. V prípade, že dielo alebo ktorákoľvek jeho časť spĺňa náležitosti autorského diela podľa zákona č. 185/2015 Z. z. Autorský zákon v znení neskorších predpisov (ďalej len „autorský zákon“), zhotoviteľ udeľuje bezodplatne objednávateľovi dňom prevzatia diela licenciu podľa ust. § 65 autorského zákona, a to výhradnú, neobmedzenú (bez časového a teritoriálneho obmedzenia), v rozsahu uvedenom v ust. § 19 ods. 4 autorského zákona (vrátane použitia diela alebo jeho časti na vytvorenie nového diela, spojenia diela alebo jeho časti s iným dielom) tak, aby objednávateľ mohol dielo používať na vlastnú potrebu a za týmto účelom ho poskytovať aj tretím osobám. Objednávateľ je tiež oprávnený tieto predmety duševného vlastníctva poskytnúť orgánom a organizáciám štátnej správy a územnej samosprávy prípadne iným subjektom pre plnenie ich úloh vo všeobecnom verejnom záujme. Zhotoviteľ zároveň udeľuje dňom prevzatia diela objednávateľovi súhlas na postúpenie licencie a súhlas, aby objednávateľ udelil tretej osobe súhlas na použitie diela (sublicencia) v rozsahu udelenej licencie. Udelením licencie nie je dotknuté právo zhotoviteľa použiť dielo alebo jeho časť pre vlastnú pedagogickú alebo vedeckovýskumnú činnosť.
9. V prípade oneskoreného odovzdania predmetu plnenia voči termínu dohodnutého v čl. III. má objednávateľ nárok na úrok z omeškania vo výške 0,05 % z ceny diela za každý deň z omeškania.
10. V prípade omeškania objednávateľa s úhradou faktúry je zhotoviteľ oprávnený účtovať objednávateľovi úrok z omeškania vo výške 0,05 % z dlžnej sumy za každý deň omeškania vrátane príslušenstva vo výške podľa všeobecne záväzných právnych predpisov, čím nie je dotknutá povinnosť objednávateľa uhradiť dlžnú sumu.

**VI.**

**ZÁNIK ZMLUVY**

1. Táto zmluva zaniká okrem splnenia všetkých práv a povinnosti obidvoch zmluvných strán aj písomnou dohodou zmluvných strán, písomným odstúpením od zmluvy niektorou zmluvnou stranou alebo písomnou výpoveďou objednávateľa s jednomesačnou výpovednou lehotou.
2. V prípade zániku zmluvy dohodou zmluvných strán táto zaniká dňom uvedeným v dohode (ďalej len „deň zániku zmluvy dohodou“). V dohode sa upravia aj vzájomné nároky zmluvných strán vzniknuté z plnenia zmluvných povinností alebo z ich porušenia druhou zmluvnou stranou ku dňu zániku zmluvy dohodou.
3. Odstúpenie od zmluvy musí mať písomnú formu, musí byť doručené druhej zmluvnej strane (ktorá svoju povinnosť porušila) jeho účinky nastávajú dňom doručenia zmluvnej strane, ktorá svoju povinnosť porušila. Odstúpením od zmluvy nie je dotknutý nárok oprávnenej zmluvnej strany na náhradu škody vzniknutej porušením zmluvy ako ani ďalšie pretrvávajúce nároky v zmysle tejto zmluvy.
4. Zmluvné strany sú oprávnené od zmluvy odstúpiť v prípadoch, v ktorých to ustanovuje táto zmluva, príslušné právne predpisy a v prípade podstatného porušenia povinností vyplývajúcich z tejto zmluvy.
5. Za podstatné porušenie zmluvy zo strany objednávateľa sa považuje omeškanie objednávateľa so zaplatením splatnej faktúry o viac ako tridsať (30) dní po lehote splatnosti.
6. Za podstatné porušenie zmluvy zo strany zhotoviteľa sa považuje najmä:

* ak zhotoviteľ neodstráni zjavné vady diela v dohodnutej lehote,
* ak zhotoviteľ nezačne, preruší alebo zastaví vykonávanie diela z iných dôvodov ako z dôvodov na strane objednávateľa,
* ak je zrejmé, že z dôvodov na strane zhotoviteľa dielo, resp. jeho časť nebude vykonané včas alebo riadne,
* ak zhotoviteľ vykonáva dielo v rozpore s touto zmluvou alebo príslušnými všeobecne záväznými právnymi predpismi alebo technickými normami.

7. V prípade výpovede zmluvy má zhotoviteľ nárok, aby mu objednávateľ zaplatil alikvotnú časť ceny diela zodpovedajúcu vykonaným prácam ku dňu uplynutia výpovednej lehoty. Pre platobné a fakturačné podmienky platia ustanovenia tejto zmluvy primerane.

**VII.**

**ZÁVEREČNÉ USTANOVENIA**

1. Zmluva je vyhotovená v piatich (5) rovnopisoch, z ktorých prevezme dva (2) rovnopisy objednávateľ a tri (3) rovnopisy zhotoviteľ.
2. Zmluvu je možné meniť iba písomnou formou so súhlasom obidvoch zmluvných strán.
3. Zmluvné strany sa zaväzujú, že si budú poskytovať potrebnú súčinnosť pri plnení záväzkov vyplývajúcich zo zmluvy a navzájom sa budú včas informovať o všetkých skutočnostiach potrebných pre ich spoluprácu, najmä si navzájom oznamovať všetky zmeny a dôležité okolnosti.
4. V prípade, že niektoré ustanovenie zmluvy sa stane neplatným, alebo neuskutočniteľným, nemá to vplyv na platnosť zmluvy ako celku. Pre tento prípad sa zmluvné strany zaväzujú, že takéto neplatné alebo neuskutočniteľné ustanovenie bezodkladne nahradia ustanovením iným, ktoré ho v právnom aj v obchodnom zmysle nahradzuje.
5. Vzťahy zmluvných strán neupravené zmluvou sa riadia príslušnými ustanoveniami Obchodného zákonníka v platnom znení a ostatnými všeobecne záväznými platnými predpismi Slovenskej republiky.
6. Zmluva nadobúda platnosť dňom jej podpisu obidvoma zmluvnými stranami a účinnosť v súlade s § 47a Občianskeho zákonníka a § 5a zákona č. 211/2000 Z. z. o slobodnom prístupe k informáciám v znení neskorších predpisov nasledujúcim dňom po jej zverejnení v Centrálnom registri zmlúv. Predmetom zverejnenia nie sú údaje týkajúce sa samotných podpisov fyzických osôb konajúcich v mene oboch zmluvných strán, ktoré sa pokladajú za prejav osobnosti podľa § 11 Občianskeho zákonníka.
7. Zmluvné strany vyhlasujú, že si túto zmluvu pred jej podpisom prečítali, porozumeli jej, že bola uzatvorená po vzájomnej dohode a na základe ich slobodnej vôle a nie v tiesni a za nápadne nevýhodných podmienok.

za objednávateľa: za zhotoviteľa:

Bratislava ................... Bratislava ....................

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

prof. Ing. Stanislav Unčík, PhD.

dekan